b'\n_START_ARTICLE_\nJurbarko kapini\xc5\xb3 koply\xc4\x8dia\n_START_SECTION_\nIstorija\n_START_PARAGRAPH_\nKoply\xc4\x8dios \xc5\xa1imtamet\xc4\x99 istorij\xc4\x85 liudija priekiniame fasade \xc4\xafm\xc5\xabrytos 2 juodo akmens plok\xc5\xa1t\xc4\x97s su epitafijomis: Kazimierz Piadzewicz (1809\xe2\x80\x931897) ir Anny Piadzewicz (1812\xe2\x80\x931899). Nors paminklin\xc4\x97se lentose pateikiamos tikslios gyvenimo datos ir vardai, bet apie \xc5\xa1eimynin\xc4\x97je kapaviet\xc4\x97je palaidotus \xc5\xbemones, j\xc5\xb3 pad\xc4\x97t\xc4\xaf visuomen\xc4\x97je ar reik\xc5\xa1m\xc4\x99 Jurbarko miestui duomen\xc5\xb3 n\xc4\x97ra i\xc5\xa1lik\xc4\x99._NEWLINE_Vieta, kur stovi koply\xc4\x8dia, manoma, yra seniausia kapini\xc5\xb3 vieta, epicentras, nuo kurio kapin\xc4\x97s pl\xc4\x97t\xc4\x97si \xc4\xaf visas puses. Prie pat koply\xc4\x8dios XIX a. a. buvo laidojami kunigai. Prie \xc5\xa1iaurin\xc4\x97s koply\xc4\x8dios sienos dar iki dabar i\xc5\xa1lik\xc4\x99 keli paminklai kunigams, datuoti min\xc4\x97tu laikme\xc4\x8diu._NEWLINE_Sovietme\xc4\x8diu, 7 de\xc5\xa1imtmetyje, koply\xc4\x8dia buvo suniokota, visos angos buvo atviros iki ma\xc5\xbedaug 1975 m. Tuomet buvo u\xc5\xbem\xc5\xabrytos.'